Prova i error: Sobre la corrupció del PP, una vegada més.\nSobre la corrupció del PP, una vegada més.\nUn pèl inquiet per l’absència de notícies judicials sobre els protagonistes habituals d’aquesta secció (Millet, els Pujol, Urdangarin i senyora, Rato, etc.), 24 hores abans del lliurament del meu post, la deessa Fortuna m’ha obsequiat d’una tacada amb tres nous personatges que afegiré amb molt de gust a la nòmina del “Dura lex sed lex”: Barberà Nolla, Rita; Matas i Palou, Jaume; i Bárcenas Gutiérrez, Luis. Si ens fixem, cadascú d’ells representa l’arquetip genuí del corrupte representatiu de la zona geogràfica a la que pertanyen. Barberá, ordinària, populista i fallera; Matas, fenici, discret i bon vivant; Bárcenas, fatxenda, xulesc, i desafiant. I tots ells, amb el denominador comú del mateix carnet de partit polític que els agermana -amb mols altres- en la cobdícia i en l’aprofitament personal dels status privilegiats que gaudien. A Catalunya, penso, aquest arquetip seria bicèfal: el model ranci i demodé de Millet i el model desinhibit i 2.0 de JPF. El caràcter de la terra ho marca tot.\nLa recent voluntat de Bárcenas de retirar la seva denúncia contra el PP per la destrucció dels discs durs dels seus ordinadors de la seu de Génova, 13, no ens hauria de sorprendre. Hauran arribat a un acord per no fer-se mal (“sé fuerte, Luis”, li va dir Rajoy al 2013), i perquè mai se sàpiguen els detalls dels pagaments en B i les comissions il·legals que finançaven el partit. Reflexionant en el modus operandi, penso ara en la tremenda facilitat en que avui dia un pot impunement desfer-se d’informació incòmode, perillosa i confidencial. Abans calia recórrer a simular un robatori o un petit incendi als arxius on es guardava la documentació comprometadora. Ara només cal un minut perquè un informàtic faci un “delete” que t’esborri una comptabilitat sencera, i aquí pau i després glòria. Tan asèptic com vergonyós.\nDe Rita Barberá, aparcada en el cementiri d’elefants que es el Senat, poc a dir en aquests moments, més que la seva investigació/imputació per blanqueig de capitals estava més que cantada des de que tots els regidors del PP (menys un) de l’Ajuntament de València ja estaven sent investigats pels mateixos fets. I tot indica que d’aquell cementiri passarà dintre de poc al congelador dels tòtems caiguts en desgràcia a l’espera d’arribar, quan escaigui, a algun acord amb la Fiscalia de l’Estat per tal de minimitzar les penes que en justícia -justícia poètica, es clar- li correspondria.\nCom l’acord que sembla que està a punt d’arribar Jaume Matas i Palou (que no obstant la coincidència de cognom, no té cap mena de parentiu conegut amb l’editor del Blog), per tal d’evitar un nou ingrés en presó per diversos delictes de falsedat, prevaricació, i frau. Es comprèn, perquè ja va estar quasi 9 mesos a la presó de Segòvia, i no vol repetir. També comprenc que aquests acords amb Fiscalia enervin a la majoria per considerar-los una deferència injustificada cap els corruptes, que mereixerien el compliment íntegre de les penes. Potser sí, però en el cas de Jaume Matas ens haurem de consolar amb el fet de que, a canvi d’evitar la presó, revelarà dades rellevants de qui més participava en aquelles trames delictives, i les coneixia i se’n beneficiava. Qui no es consola es perquè no vol.\nPublicat per Josep M.Cortina a 9/23/2016\nFantàstica galeria de personatges, Carles!\n23 de setembre de 2016, a les 19:53\nEnhorabona a l'autor. Clar i amè.\n25 de setembre de 2016, a les 7:53\n5 d’octubre de 2016, a les 15:05


Maca de Castro, la Ruta del Llonguet i Ramaders Agrupats, Premis Manjària 2021\nEls guardonats amb els Premis Manjaria 2021/Tolo Ramón\nEs premien iniciatives i empreses compromeses amb la producció local de Mallorca\nL’especial mensual de gastronomia de Diario de Mallorca, que celebra el seu 12è aniversari, ha lliurat les seves distincions en presència de destacats membres del sector i amb diverses ponències i una taula rodona.\nUn any més s’ha volgut donar visibilitat a les millors iniciatives gastronòmiques de l’illa. Aquests premis i les ponències i la taula rodona han servit per a reflexionar sobre diferents aspectes com l’agricultura ecològica i el paper de les xarxes socials en la promoció gastronòmica.\nEn aquesta edició, s’han entregat quatre guardons a destacades figures i propostes en l’àmbit de la restauració a l’illa: la xef Maca de Castro; el grup hoteler Garden, la Ruta del Llonguet i Ramaders Agrupats de Felanitx.\nLa cuinera Maca de Castro ha apostat fort pel seu restaurant Andana i ha desembarcat a Palma amb les seves exquisides proposades culinàries. Al costat del seu equip ha desenvolupat uns plats i menús utilitzant productes locals que conrea en el seu hort sostenible.\nEl Grup Garden és líder en polítiques de sostenibilitat i economia circular. Des dels seus hotels fa arribar als seus clients el producte local de l’illa.\nA Palma la Ruta del Llonguet ha tornat a posar de moda els populars ‘llonguets’ palmesans. Un total de 35 forns i pastisseries s’han unit a aquesta iniciativa oferint llonguet i beguda per tres euros. Amb gairebé 40 anys d’experiència, Ramaders Agrupats han ampliat en 2020 i 2021 la seva clientela. Aquests artesans ramaders destaquen pere la seva bona feina i pel producte de qualitat que ofereixen. A més, ara disposen de botiga en línia.\nLa taula rodona va posar de manifest la necessitat d’identificar amb claredat la producció local/Tolo Ramón\nL’acte, presentat i moderat pel periodista gastronòmic de la casa, Bartomeu Font, també ha servit per a reflexionar sobre el món gastronòmic actual. Rubén Pol, que ha estat, entre altres coses, sommelier del restaurant Disfrutar -5è restaurant del món en la guia The Best 50 World Restaurants-, oferí la conferència “La funció actual del sommelier en el restaurant”.\nPer part seva, Gonzalo Coterillo, soci de Mad Men, agència d’estratègia digital, reflexionà sobre com fer que el teu local sigui part i no víctima de les xarxes socials.\nEn la taula rodona posterior es posaren a rotlo casos d’èxit de la gastronomia ecològica amb Mireia Oliver, de Can Majoral, Xisco Llompart, Purgatori ,i Andreu Adrover, de sa Teulera. Tots tres, joves representants d’una nova generació de”pagesos” i empresaris del sector agroalimentari, destacaren la necessitat d’enviar un missatge clar al consumidor, per que pugui identificar els productes seguns des del punt de vist sanitari i alimentari, que ells identificaren com els productes que provenen de l‘agricultura i la ramaderia ecològiques. Com productors també mostraren preocupació per l’escaklada de preus que està posant en risc, una vegada més la supervivència de moltes explotacions i empreses de transformació agroalimentària. Com a conclusió es podria dir que reclamren la creació d’una marca de qualitat que distingeixi el Producte local de les Illes Balears per afavorir la identificació de la producció dels aliments de proximitat.\nQuan als premiats, recolliren el premi la xef Macarena de Castro, Pep Magraner, com a president dels Forners i Pastissers per la Ruta del Llonguet, Margalida Obrador, de Ramaders Agrupats i Jaume Ordinas, de Gardens Hotels. En tots quatre casos es tracta de persones, iniciatives i empreses que han aplicat criteris de consum de producte de proximitat i de recuperació de la producció local.\nTancà l’acte la intervenció de la consellera d’Agricultura, Mae de la Concha, que va fer una reflexió sobre la necessitat inexcusable de defensar la producció local per mantenir viu el teixit que ens dóna els aliments que la nostra societat necessita.


Pluja de crítiques als comuns per la seva ambigüitat amb el referèndum | Catalunya | EL PAÍS Catalunya\nPluja de crítiques als comuns per la seva ambigüitat amb el referèndum\nL'independentisme, però també el PP i Ciutadans, censuren Catalunya en Comú per l'1-O\nBarcelona 9 JUL 2017 - 19:34\tCEST\nGabriel Rufián, el passat 4 de juliol al Parlament. Alberto Estévez (Efe)\nLa posició d'ambigüitat amb el referèndum que va aprovar el dissabte la direcció de Catalunya en Comú ha generat aquest diumenge una pluja de crítiques de l'independentisme. Un dels més contundents ha estat el diputat d'ERC al Congrés Gabriel Rufián. “No esperem res de la cúpula dels comuns i no perquè li tinguem mania, sinó perquè tenim memòria. Encara que ICV es vesteixi de 15-M, Iniciativa es queda”, ha declarat a RAC1.\n“No ho diuen de forma clara que el seu projecte és l'espanyol. Al final fan veure que no entenen res, quan evidentment ho entenen tot”. En la mateixa emissora, el diputat de Junts pel Sí Lluís Llach ha dit sentir-se “decebut” perquè “una força com ells ha de tenir un paper d'intervenció, no pot quedar-se al marge”.\n“Cadires o carrer, escolliu”, ha escrit a Twitter la diputada de la CUP Mireia Boya per censurar Catalunya en Comú, que donarà suport a l'1-O per considerar-lo una mobilització, però no el reconeix com a referèndum vinculant.\nels lluites compartides, trencar el règim, treure el poder a la casta, l'esprit insumís del #15M, on queda això? Cadires o carrer, trieu bé\n— Mireia Boya Busquet (@yeyaboya) 8 de juliol de 2017\n“On és el compromís amb la democràcia dels que heu arribat al poder gràcies a la bandera que tot es podia si la ciutadania ho volia?”, es pregunta Jordi Sánchez, president de l'Assemblea Nacional Catalana (ANC). “Decepció majúscula, però confiança en què en la defensa de la democràcia no hi faltarà ningú”, ha dit Jordi Cuixart, president d'Òmnium Cultural.\nOn és el compromís amb la democràcia dels qui heu arribat en poder gràcies a la bandera que tot és podia si la ciutadania ho volia? #Votarem\n— Jordi Sànchez (@jordisanchezp) 9 de juliol de 2017\nDes de l'altre costat de l'arc polític, el president del PP català, Xavier García Albiol, ha utilitzat un símil recurrent per criticar els comuns. “Igual que a la vida [una dona] no pot estar embarassada a mitges, en el referèndum o s'hi està a favor o en contra no a mitges”, ha dit. Ciutadans, per boca del seu diputat Jorge Soler, ha entès el posicionament de Catalunya en Comú com “un exercici d'equilibrisme absurd que no porta enlloc”. Miquel Iceta, primer secretari del PSC, ha estat més moderat i ha acusat els independentistes de “crear problemes en altres partits “amb el referèndum”.\nDecepció MAJúSCULA , però confiança que en la defensa de la democràcia no hi faltarà ningú #SIQUEESPOT https://t.co/genm0e4hae\n— Jordi Cuixart (@jcuixart) 8 de juliol de 2017


La segona edició de la 'Supernit a les biblioteques' se celebra aquesta nit - Empordà\nLa segona edició de la 'Supernit a les biblioteques' se celebra aquesta nit\nLlançà. Vilajuïga, Castelló, Roses i Sant Pere Pescador encara tenen entrades disponibles\nEMPORDA.INFO 31.05.2019 | 16:29\nMés de 270 biblioteques de tot Catalunya viuran, avui divendres 31 de maig, la segona edició de la 'Supernit a les biblioteques', una iniciativa del Super3, el Departament de Cultura i les biblioteques públiques municipals per tal de promoure la lectura i les biblioteques entre el públic infantil.\nLa Supernit té per objectiu fer arribar als més petits la importància de la lectura i, per fer-ho, el Super3 ha ideat de nou una aventura multitudinària i simultània per tot el territori en què els nens i nenes participants ajudaran la família del Super3 a lluitar contra el Senyor de les Ombres, que està «fent desaparèixer llibres de les biblioteques i donant vida als malvats clàssics dels contes» com informen a la seva pàgina web.\nA partir de les vuit del vespre, set biblioteques municipals de la comarca (Figueres, L'Escala, Roses, Castelló d'Empúries, Llançà, Sant Pere Pescador i Vilajuïga) obriran les seves portes per rebre a tota la família del Super3 que vulgui participar i aconseguir que tots els malvats dels llibres retornin a les pàgines d'on no havien d'haver sortit mai.\nL'activitat és gratuïta, però les places són limitades i per això cal realitzat la inscripció prèvia de forma presencial a la biblioteca. A Figueres i l'Escala ja es compta amb l'aforament complet. Queden encara entrades disponibles per a la resta: Llançà. Vilajuïga, Castelló, Roses i Sant Pere Pescador.\nEls súpers inscrits a l'activitat s'han de presentar a la biblioteca municipal que els correspongui una mica abans de les vuit del vespre i acompanyats d'algun adult.


EL PROCÉS DE PARTICIPACIÓ PER A LA MILLORA DEL SERVEI DE RECOLLIDA I NETEJA RECOLLIRÀ PROPOSTES FINS L’1 DE FEBRER – PARTICIPA SITGES NET\nEL PROCÉS DE PARTICIPACIÓ PER A LA MILLORA DEL SERVEI DE RECOLLIDA I NETEJA RECOLLIRÀ PROPOSTES FINS L’1 DE FEBRER\nUn total de 300 persones han respost el qüestionari ‘online’, a més de fer aportacions al mapa participatiu i fer suggeriments, a través del web participasitgesnet.com\nEl procés de participació per a la configuració del futur sistema de recollida i neteja de la vila continua obert, després que han finalitzat els tallers i rutes veïnals. Les persones interessades en fer aportacions per a la millora del servei, així com marcar els punts forts i febles del sistema en el mapa web i respondre al qüestionari, tenen fins l’1 de febrer per fer-ho.\nDe moment, més de 300 persones ja han respost al qüestionari ‘online’ que ofereix el web participasitgesnet.com. A més, el mapa participatiu i els suggeriments de millora han obtingut desenes d’aportacions.\nEl passat dia 18 de gener es va realitzar l’últim taller de participació d’un procés que es va iniciar a finals de novembre i que al llarg de dos mesos ha recollit les opinions sobre el servei actual i les propostes per a la seva millora.\nEls tallers de participació i rutes veïnals han tingut una assistència de 62 i 11 participants, respectivament, entre ciutadania, comerciants, restauradors i hotelers. També es van realitzar tallers per a joves al institut Joan Ramon Benaprès i al institut Vinyet. El projecte va començar amb la realització d’entrevistes informatives per a presentar el procés participatiu a les entitats i associacions del municipi, en les que hi van participar una quinzena de persones.\nUn cop finalitzi la recollida de propostes ciutadanes el proper 1 de febrer, el procés entrarà en fase d’elaboració del plec de condicions tècniques que regirà el nou contracte dels serveis de neteja viària, recollida de residus i deixalleria de Sitges. Les conclusions i propostes sorgides dels diferents tallers participatius i rutes veïnals, ja es poden consultar al web participasitgesnet.com, a l’apartat de documentació.\nEL PROCÉS DE PARTICIPACIÓ PER A LA MILLORA DEL SERVEI DE RECOLLIDA I NETEJA RECOLLIRÀ PROPOSTES FINS L’1 DE FEBRER 27/01/2017\nA PUNT DE FINALITZAR LES SESSIONS DE PARTICIPACIÓ CIUTADANA 18/01/2017\nPRIMERA SESSIÓ DE PARTICIPACIÓ PEL NOU SERVEI DE NETEJA AMB ELS ESTUDIANTS DE L’IES JOAN RAMON BENAPRÈS 02/01/2017\nPUBLICADES LES DATES DEFINITIVES DELS TALLERS PARTICIPATIUS 15/12/2016\nPRESENTACIÓ DEL PROCÉS DE PARTICIPACIÓ CIUTADANA QUE AJUDARÀ A CONFIGURAR UN NOU SERVEI DE NETEJA VIÀRIA, RECOLLIDA DE RESIDUS I DEIXALLERIA 17/11/2016


Coca de cirerols, porro, brie… I altres reflexions. – Tasta Rutes\nYou are here: Pàgina d'inici / Receptes fàcils / Coca de cirerols, porro, brie… I altres reflexions.\nAquesta recepta va dedicada a tots aquells que em llegiu i que em reclameu més receptes fàcils o ràpides de fer: “Sense ingredients gourmets d’aquests que tant t’agraden, Bet”, em va dir un dia una amiga de la colla ja fa unes setmanes.\nAixò em va fer reflexionar.\nEls blocaires gastronòmics ens ho passem molt bé tastant ingredients diferents, mirant estris per a la cuina, llibres, revistes… O buscant LA recepta fantàstica, original i perfecta per sorprendre a la resta de blocaires sovint sense pensar que hi ha altres lectors que el que volen són receptes factibles per fer a casa, sense haver d’anar a comprar ingredients especials expressament.\nCrec que d’aquí en sortiria un debat interessant. Què en penseu vosaltres? Us convido a deixar un comentari sobre el tema, si us ve de gust :)\nCoca d’aprofitament, ràpida, fàcil i boníssima… Aquest dissabte passat vaig explicar la recepta de la coca de recapte al Cuina Oberta de Ràdio Igualada. Doncs bé, aquesta coca seria la versió moderna i fàcil ja que l’essència és la mateixa: una base amb els ingredients que recapteu de la nevera ;)\nEl dia que la vaig fer eren les 3 del migdia passades, acabada d’arribar de Barcelona la qüestió era dinar alguna coseta ben bona amb les verdures que rondaven per la cuina. Dit i fet, amb mitja horeta la tenia a punt!\nEl consell que sempre dono als que em demanen receptes fàcils és que juguin, que improvitzin, que s’ho passin molt bé a la cuina! Així és com més se n’aprèn.\n1 base de pasta de full (eternament recomanat tenir-ne sempre a la nevera).\n1 porro, 2 alls tendres, 1 grapat de tomàquets petits o cirerols, olives negres sense os, 1 cunya de formatge brie, sal gruixuda, pebre negre, oli d’oliva i romaní sec.\n1_ Pre-escalfem el forn a 180ºC.\n2_ Netegem les verdures i les tallem: els cirerols per la meitat, el porro a tires i els alls tendres a rodanxes. També tallem les olives per la meitat i preparem els trossos de formatge.\n3_ Extenem la base de pasta de full sobre un motlle de quiche o tarta. Repartim els ingredients per sobre, salpebrem, afegim romaní sec (al gust) i un raig d’oli d’oliva.\n4_ Enfornem a 180ºC durant 20 minuts.\nFiled Under: Receptes fàcils · Tagged: coques, Primavera, Receptes fàcils, verdura\n« Crema de llimona amb maduixes i alfàbrega + VadeFOODIES Igualada.\nPastís de ricotta amb pera i ametlles. »\n15 Abril 2015 a les 9:10\njijijiiji és que amb això del rebost gourmet últimament cuineu amb ingredients ben estranys :)\nBromes a part, ha de quedar un pastís salat espectacular, gustós i ben carregat de verdures com a mi m’agrada!\n15 Abril 2015 a les 22:35\nGemma, ens ho passem la mar de bé escollint els ingredients!! Amb carinyo som unes frikis blocaires :P\nA part dels ingredients, que si no vius a Barcelona és cert que sovint costen de trobar, també em referia a les elaboracions.\nSense adonar-te’n, vas agafant el ritme, és el que fa la pràctica! A vegades comento que una recepta és molt fàcil però me n’oblido dels inicis, aquells temps en que se’m cremava la coca de poma… I quan em van comentar que volien receptes més factibles de fer a casa, se’m van desquadrar les idees.\n15 Abril 2015 a les 18:34\nAixò depèn molt de cada blog, per sort n’hi ha un munt i tots són diferents. probablement tens raó que a vegades busquem ingredients nous i elaboracions diferents que a molta gent la deixa indiferent, però no crec que això sigui cap problema: primer perquè la gent que busca i llegeix blogs de cuina generalment és gent interessada que no s’estranyarà de trobar ingredients poc freqüents i receptes noves, molts és el que busquen. I si no ho busquen, ja saben quins són els blogs on trobaran receptes i cuina clàssica o tradicional. hi ha un segon ‘target’ que el formen les persones, que en algunes èpoques són moltes, que busquen puntualment idees per a un àpat (per exemple, per nadal) o per cuinar un producte de temporada (durant l’epoca dels bolets augmenten molt les visites de gent que busca com preparar els que han trobat o els han regalat). aquesta gent va directe al buscador i segons la cerca que faci ja no li sortiran segons quins blogs, i si li surten i no li agraden, marxaran a un altre on trobin allò que busquen de manera puntual.\nen el meu cas, que fa set anys que tinc el blog, he detectat que rebo moltes visites d’aquestes perquè tinc alguns posts que parlen de receptes de nadal, o de cuinar ous de reig, però el lector habitual no és aquest, i el que realment m’importa és el que em segueix, i ja sap que no publico receptes tradicionals, sap que la gran majoria me les invento i que no dono quantitats d’ingredients, de manera que ha de saber cuinar per seguir i reproduir la recepta, o no se’n sortirà. sap, a més, que les receptes porten una història al darrera, que poden llegir o saltar-se, però sense la qual moltes vegades no s’entén el post ni el plat. els que em llegeixen, alguns des de fa anys, saben tot això i per això vénen, com segurament d’altres no els ha agradat el que explico i no han tornat. aquest és el joc, i per això hi ha tanta oferta i tantes possibilitats per triar.\nOstres Manel, m’has contestat amb escreix!\nMolt d’acord amb els “targets” que descrius. La meva idea inicial del blog era parlar de productes de proximitat, locals o tradicionals, receptes lligades a dies o festivitats especials, llocs on menjar, passejar, etc. És veritat que tinc força entrades relacionades amb aquests temes, però sense ser una aposta clara ja que massa sovint s’hi colen altres receptes que no hi tenen res a veure.\nSembla que això que dic vagi en contra meva, conscient de que és un projecte personal sense pretensions de professionalitzar-lo, no m’hi atabalo gaire. Però trobo molt encertat seguir sempre la mateixa línia ja que a vegades per voler fer content a tothom, es perd personalitat.\nGràcies per comentar i records!\n15 Abril 2015 a les 23:34\nUi, és un dilema que tinc molt sovint! Està clar que les receptes que més triomfen són les senzilles i “resultones”, només cal veure les cerques que fa la gent i les receptes més visitades al bloc. Però sembla que volem quedar bé i ser els més ” guais”, no? Reivindico mil receptes com aquesta fantàstica coca!\n(És el segon bloc que llegeixo avui fent una reflexió semblant!)\n15 Abril 2015 a les 23:48\nTens raó Sandra, les cerques i les visites sempre van a parar a les receptes més senzilles i resultones! O bé a dates concretes com deia el Manel (Nadal, època de bolets…)\nA vegades penso: realment els hi són de profit les meves receptes? Ja veig que no sóc l’única que té el dilema (i això em reconforta!!).\nDesprés m’expliques quin és aquest altre blog ;)\n16 Abril 2015 a les 9:27\nComparteixo amb el Manel que l’oferta és tant àmplia a la gastrosfera que segur que tothom troba el que busca pel seu dia a dia o per a àpats puntuals. I comparteixo amb tu Beth que la majoria tenim blogs de cuina, però que són projectes personals, i com a tals tenim els hem d’omplir amb continguts que ens omplen a nosaltres personalment en cada moment.\n19 Abril 2015 a les 11:35\nGràcies per comentar Marga, tu mateixa tens una temàtica totalment diferent al teu blog! És veritat que si el blog no ens omple a nosaltres anirem malament, una abraçada!\n16 Abril 2015 a les 11:01\nPim pam, un dinar boníssim!!\n19 Abril 2015 a les 11:38\nExacte Marta, i no saps com el vaig disfrutar!! ^^\n19 Abril 2015 a les 22:50\nBet, en primer lloc la coca boníssima, com sempre!\nEl debat que planteges depèn de com t’ho miris. Com ja t’han dit hi ha molts estils de blogs i depèn del objectiu que persegueixin.\nPer mi la primera premissa és passar-ho bé i la segona no avorrir (això està clar que dependrà molt del que et llegeix). I no crec que estigui malament compaginar receptes més elaborades o complexes, amb fàcils i tradicionals. Ah! I escric per gent interessada per la gastronomia, tan si són uns apassionats del tema o si ho són de manera puntual (per exemple qui busca receptes per Nadal). No cal que siguin bloggers. ;) En definitiva, passa-ho bé Bet! Gaudeix!\n21 Abril 2015 a les 16:44\nHola Nuni! Jo també m’ho passo molt bé fent el blog, fins que arriba el dia que et diuen “Com és que no fas més receptes fàcils?” per exemple.\nI tu que ja em coneixes, que de seguida pateixo per tot, se’m presenten mil dubtes sobre si el blog serveix als lectors o no. Però tens raó, mentre disfrutis del que expliques segurament hi haurà gent a qui també li agradarà.\n9 Setembre 2016 a les 9:01\nGràcies per compartir aquesta recepte. La primera vegada em va encantar i avui la repeteixo per compartir el sopar amb les amigues. Una abraçada :)\n9 Setembre 2016 a les 10:31\nGràcies a tu Maria per fer-la i explicar-m’ho! Sempre fan il·lusió aquests comentaris.\nQue la gaudiu!! :)\nArriba el vermell dels tomàquets | Meteocook ha dit:\n17 Juny 2015 a les 20:52\n[…] Coca de cirerols, porro, brie… I altres reflexions. […]


Manifest del Dia Mundial de les Persones Sordes de Catalunya - Social.cat\nManifest del Dia Mundial de les Persones Sordes de Catalunya\nDimarts, 19 d'octubre de 2010 | 12:00 h\nAl Dia Mundial de les Persones Sordes de Catalunya, el moviment associatiu català, que agrupa a 30 associacions, s'uneix encara amb més força per reivindicar una societat inclusiva i sense barreres de comunicació.\nLes persones sordes tenim la necessitat i el dret de participar en igualtat de condicions i per això és necessari que se'ns garanteixi l'accés a la comunicació i a la informació. Totes les esferes de la vida pública han d'estar lliures d'obstacles per a que els nostres drets fonamentals es facin efectius.\nÉs imprescindible disposar de serveis d'interpretació, que siguin gratuïts i universals. La figura de l'intèrpret ha d'estar disponible per a les persones sordes tots els dies de l'any, si realment vivim en una societat que aposta per la participació.\nL'educació segueix sent una de les nostres prioritats, seguim lluitant per a que els pares i mares que escullin pels seus fills i filles sords una educació en llengua de signes puguin optar per aquest model educatiu tal i com estableix la llei.\nTambé ha d'haver un lliure accés als espais culturals i d'esbarjo per a que puguem gaudir de l'oci i la cultura com la resta de la societat i una televisió subtitulada al 100%, sota criteris de qualitat, que inclogui programació en llengua de signes.\nEn temps de crisi, tampoc hem d'oblidar que les persones sordes són especialment vulnerables a les fluctuacions del mercat laboral. És necessari que els poders públics actuïn com a protectors dels nostres drets i adoptin mesures encaminades a afavorir la participació del nostre col·lectiu, obviant interessos i finalitats particulars.\nSom una comunitat que ha de poder escollir, aprendre i usar la seva llengua en els diferents àmbits de la vida pública, tal i com recullen la "Convención Internacional para las Personas Discapacitadas de la ONU" i la Llei 17/2010, de 3 de juny, de la Llengua de Signes Catalana. Això significa que, a partir d'ara, tenim una llengua protegida pel govern de la Generalitat i recolzada institucionalment pel Parlament de Catalunya. D'aquesta manera, FESOCA ha posat en marxa una comissió d'avaluació i seguiment de l'anomenada llei amb la finalitat de comprometre a totes les conselleries per a que treballin en ella, dins les competències que els correspongui, amb l'objectiu de garantir el dret a l'accés a la formació i informació de les persones sordes. Igualment, exigirem que el Codi d'Accessibilitat de Catalunya sigui una realitat.\nEn aquests moments, FESOCA està iniciant una nova era amb motiu del canvi de junta directiva i estem treballant amb molta il·lusió per enfortir els nostres llaços amb les associacions de persones sordes catalanes així com per posar en marxa, tant aviat com puguem, els projectes que tenim en ment per garantir els drets fonamentals de les persones sordes en el nostre dia a dia. Treballem activament per construir una societat més igualitària per les dones sordes, que sovint pateixen moltes formes de discriminació pel fet de ser dones i sordes. També pel col·lectiu de gent gran, infància, joventut, LGTB, immigrants i persones sordes amb d'altres discapacitats que conformen un univers humà amb necessitats específiques que mereixen la nostra atenció i que requereixen de propostes concretes adaptades a cada situació.\nEl moviment associatiu de persones sordes de Catalunya seguirà treballant per reivindicar un espai propi per la diversitat humana. Seguirà demostrant que totes i tots som necessaris per la construcció d'una societat nova, més justa i igualitària.


Els MILLORS HOTELS a Ferragudo amb ofertes i HOTELS BARATS\nTroba les millors ofertes a Ferragudo\nELS MILLORS HOTELS A Ferragudo\nEls 9 llocs essencials de Ferragudo\nFerragudo és una sensacional destinació turística de platja situada al pintoresc municipi de Lagoa . Té un poble jovial orgullós de la història d'aquest poble, considerat com un poble de pescadors amb molt d'encant.\nI pels seus nombrosos atractius, Ferragudo és una destinació màgica per als estiuejants, potser, per les seves platges que atrauen anualment milers de turistes que amunteguen els seus carrers. Tot això per gaudir dels beneficis que ofereix: la platja, el sol i la sorra.\nEn aquest paradís de Lagoa, es poden veure llocs històrics com Fort de Sao Joao do Arad e, en el qual podràs veure increïbles paisatges de la costa i el riu Arade, sobre el qual has de fer un selfie. Li garantim que es veurà molt bé!\nPerò les passejades agradables no acaben encara, perquè també en el Slide & Splash Park pots passar un gran dia entre piscines i tobogans, mentre que la teva família es diverteix com mai.\nAfegit a això, el gastronomia aquesta ciutat no et defraudarà. Bé, aquí hi ha les receptes portugueses, variades i saboroses... Ah! Has de provar-los..\nSi ja heu decidit aquesta ubicació, us mostrarem una llista amb el 9 llocs imprescindibles per a visita a Ferragudo . Descobreix-ho!\nEl Fort de Sao Joao do Arade\nEn una ubicació estratègica al costat del riu Arade, hi ha un lloc que no passa desapercebut entre els turistes, aquest és el Castell de Sao João do Arade . És una fortalesa del segle XVII, que uneix la platja de Angrinha a la Platja Grande .\nEl seu exterior té el rodament d'aquelles fortaleses que s'erigeixen sobre un turó amb vistes al mar, que et deixaran sorprès. Però malauradament no es pot visitar el seu interior, ja que es tracta d'una construcció privada que només s'obre al públic en ocasions especials... No obstant això, animar! Doncs la seva façana és espectacular i està envoltada de platges. Prendre un selfie amb el castell al fons i després anar a prendre un bany.\nVisita a la Vila dels Pescadors\nLa privilegiada ubicació de Ferragudo davant del mar Atlàntic i la seva proximitat al Riu Arade va ser la causa de la ciutat poblada per romans, cartaginesos i fenicis. Eren antigues civilitzacions assídues a la pesca, que van aprofitar els recursos naturals per desenvolupar la seva vida en aquesta localitat.\nPer aquest motiu, es pot dir que Ferragudo és un antic poble de pescadors que avui conserva l'encantadora tranquil·litat que caracteritza aquests pobles. D'aquesta manera, quan estiguis a la ciutat dediques unes hores del teu viatge als seus carrers empedrats, perquè veuràs que les acolorides façanes cases i acollidores botigues et faran sentir en un lloc màgic que sempre et farà pensar en tornar.\nCamina amb la teva família al far de Ponta do Altar\nAnar a un far és una experiència fantàstica per als amants dels llocs fotogènics i amb molta història, per això us volem convidar a la Far de Ponta do Altar . Aquest far té un disseny inusual en aquesta classe d'estructures, ja que compta amb una simple torre adossada a una casa que funciona com a centre d'observació.\nNo obstant això, aquest lloc destaca per ser el lloc propici per contemplar la posta de sol, de fet, aquest és el major propòsit de visitar el far, considerant que es tracta de la vista panoràmica més bonica que es veurà a la ciutat. Prengui la seva càmera a la mà, perquè les oportunitats de prendre belles imatges es sobraran.\nEsglésia de Nostra Senyora de Conceição\nFerragudo està ple de temples religiosos que desperten l'interès dels seus propis i visitants. Un d'ells és el Església de Nostra Senyora de Conceição , un edifici senzill que combina a la perfecció amb el poble. El lloc està situat al centre de la ciutat, de manera que no tindrà problemes per trobar-lo.\nA més, és un d'aquells temples espaiosos, frescos i molt acollidors on segur que voldreu passar una bona estona admirant les pintures i imatges del segle XVI, que adornen les seves parets. Anar i rebre inspiració de la seva càlida atmosfera espiritual.\nVisita a l'Ermita de Nostra Senyora de Rocha\nSeguint amb les nostres recomanacions de recintes espirituals que formen part del llegat històric de la ciutat, no podem faltar en aquesta llista els Ermita de Nostra Senyora de Rocha . Aquest és un lloc agradable per visitar als penya-segats amb una panoràmica... increïble! A primera vista, l'edifici té un toc sobri i auster, però perquè està envoltat de cales per un costat i per l'altre, sempre té alguna cosa que ens sorprèn. Dona-li un cop d'ull.\nSlide & Splash Parc aquàtic\nSlide & Splash Parc aquàtic és el lloc perfecte per portar els més petits de la casa... Això és genial! Ja que és un parc amb atraccions molt divertides i variades. Aquí els tobogans i piscines són magnífics i els nens els gaudiran a menys que puguin. T'assegurem que és un lloc per crear records inesborrable... Regala't una passada!\nGaudeix de la Playa Grande\nFerragudo és una ciutat amb moltes atraccions, però el més gran és poder passar un dia fantàstic a la platja. És per això que has de visitar Playa Grande , perquè en la seva sorra daurada i les seves còmodes instal·lacions podràs passar un dia perfecte.\nAquesta badia es troba a la part oriental de l'estuari del riu Arade, de manera que tindreu molt espai per anar a dormir a la sorra. A més, hi ha un munt d'opcions de restauració que et serveixen directament a la platja... Mossegades a la sorra Això és genial! És una platja molt neta i amb moltes coses per fer.\nPrengui un passi per la platja d'Angrinha\nSi vols passar una bona estona amb la teva família o amics, Platja d'Angrinha és el lloc on anar quan estàs a la ciutat. Aquesta bonica platja està plena de tot tipus de serveis, assegurant que la seva estada sigui agradable, sobretot per la tranquil·litat de les seves aigües i aparcament gratuït... És impossible que ho passeu malament! Així que prepara't per fer un passeig de somni.\nProva la deliciosa gastronomia de Ferragudo\nA Ferragudo, l'alimentació més que una necessitat és un veritable plaer que marca la vida social de tota la comunitat. En aquesta ciutat, el millor de la cuina portuguesa està present i, sens dubte, les seves receptes amenitzaran la vida dels afortunats comensals que viuen o visiten aquest bell poble pesquer.\nUn clar exemple de l'esmentat és el portuguès cuinat . Aquest és un deliciós plat elaborat amb carn de porc i vedella, acompanyat de llegums i verdures, al qual s'afegeixen embotits com el xoriço i el botifarra negra. Però el més sorprenent és l'ús de la ferinheira, una llonganissa típica portuguesa que dóna el sabor característic a aquest guisat... T'agradarà provar-ho!


¿Què és un espectacle flamenc a Barcelona?\n¿Què és un espectacle flamenc a Tablao Flamenco Cordobes Barcelona?\nL’espectacle de flamenco que presentem a Tablao Flamenc Cordobes Barcelona és un espectacle de flamenco autèntic, fidel a les seves arrels i que compta amb la presència garantida dels millors artistes del panorama flamenco internacional. És considerat l’espectacle flamenc més important de Barcelona pels experts i pels aficionats a aquest art, tant per història com per qualitat artística. Si vostè vol veure flamenco autèntic i de qualitat, Tablao Flamenco Cordobes Barcelona és el seu lloc.\n¿Què he de saber sobre un espectacle flamenc?\nUn espectacle de flamenco no segueix un guió, no explica una història en particular, sinó que tracta sobre la condició humana, o simplement de la vida quotidiana. Música i dansa en estat pur. El mateix cant“jondo”, tan difícil d'apreciar, és un lament, un crit, un clam, un riure… Les lletres solen ser petits poemes d'origen popular o versos dels grans poetes de la literatura espanyola, que el cantaor fila segons la seva inspiració i la seva forma de sentir-ho i sense una altra servitud que el compàs i l'estil de cant que ha escollit.\nEls cants parlen tant d'amor a la companya o a la mare, com de nostàlgia de la terra, passant per la ràbia des de la presó o el desamor, els cants d'acompanyament durant les labors del camp o els terribles laments des de la profunditat de les mines… En ocasions transmeten goig i alegria, i altres vegades es transformen en purs gemecs de dolor. Els que es coneixen com a “pals” del flamenco conformen un complex arbre genealògic amb multitud de classes de cants, caracteritzats per diferents bases rítmiques i tonalitats, a més de diferenciar-se per la seva procedència geogràfica.\nSobre la base del compàs, -fil conductor i màgic-, es recreen, inspiren, contesten, contrasten o acompanyen cant, toc i ball mútuament, filant l'espectacle. Aquesta capacitat d'improvisació és una part essencial del nucli del flamenco que no pot trobar-se en les coreografies preparades d'un teatre o en un espectacle audiovisual, tan sols es pot viure en un tablao.\nPer això no ha de sorprendre's quan, educadament, se li demani silenci. És senyal que el que vostè està contemplant és un autèntic espectacle de flamenco. El ritme és sagrat, i res no ha d'entelar-ho o entorpir-ho perquè la coordinació entre els artistes sigui precisa i brillant.\nDavant un espectacle autèntic de flamenco, no cal intentar comprendre les històries darrere de cada lletra, sinó simplement deixar-se portar per l'emoció que transmeten els artistes, la millor manera de comprendre i apreciar d'aquest art.\nTablao Flamenco Cordobes © . Condicions Generals


La Policia Local treballa per millorar el seu temps de resposta davant els avisos\nLa Policia Local d'Alcalà-Alcossebre treballa en la disminució del temps de resposta davant les alertes, per tal d'incrementar la qualitat i eficàcia en els serveis. Dins d'aquesta planificació, cobra una vital importància la implicació dels ciutadans a l'hora de transmetre els seus requeriments a la Policia Local de la forma més ràpida possible. Segons demostren recents estudis, és una problemàtica generalitzada en tots els municipis que els ciutadans demoren molt la seua cridada o avís, bé per desconeixement, inseguretat o per pensar que és un fet sense rellevància. Per això, des de l'Ajuntament s'iniciarà una campanya a través del web municipal, xarxes socials i cartelleria, per tal de conscienciar els ciutadans que una ràpida comunicació amb la Policia Local evita que es cometen delictes, s'envïen efectius amb la màxima diligència o s'atenguen situacions que requereixen atenció immediata.\nL'inspector-cap de la Policia Local d'Alcalà-Alcossebre, Oscar Vico, destaca que "estem convençuts que, si els ciutadans s'impliquen i alerten de manera ràpida a la Policia, millorarà ostensiblement el temps de resposta i, d'aquesta manera, ajudarà a la prevenció i augmentarà la sensació de seguretat dels veïns " i insistia que" en molts casos aquests segons o minuts que tarden a cridar són vitals ".\nLa implantació de la policia de proximitat i la coordinació i optimització de la presència d'efectius en els dos nuclis urbans són les principals línies en què també es treballa per millorar el temps de resposta. Els telèfons per contactar amb la Policia Local d'Alcalà-Alcossebre són el 964 41 00 00 i 608 86 61 03.\nL'Alcalde Francisco Juan ha assenyalat que "la Policia Local està al complet servei de la ciutadania i el motiu d'apel·lar a la seua col·laboració, a l'hora que ens transmeten la màxima informació possible de forma ràpida, és precisament millorar i fer més eficient la tasca dels agents i incrementar la seguretat ciutadana". Juan ha volgut valorar i agrair "la important tasca de control i seguretat i els esforços que realitza la plantilla de la Policia Local d'Alcalà-Alcossebre que han de fer front a un augment destacat de la població i, per tant, de diferents problemàtiques, durant els mesos d'estiu".


• Rafa Calbo (professor de disseny gràfic i codirector de la revista) va realitzar una introducció. • L’equip de la revista van fer un recorregut pels aspectes més importants de l’actual edició.\nEnviat per Redacció en 26 de Novembre de 2016.\nGuardat en Alcoi, Art\nTags: Alcoi, EASD Alcoi, Revista Signe\nEl dijous 24 de novembre es va presentar la quarta edició de la revista Signe a la sala d’actes Josep Albert Mestre de l’EASDAlcoi. Davant d’un nombrós públic assistent de professors i alumnes.\nEn aquesta, Rafa Calbo (professor de disseny gràfic i codirector de la revista) va realitzar una introducció del treball que comporta el fet de confeccionar una publicació d’aquestes característiques, una tasca que va des de l’elaboració dels continguts davall un mateix leitmotiv, fins al disseny i maquetació i la seua impressió i enquadernació final.\nSeguidament els alumnes de l’equip de la revista (Vanessa Jaijo, Esmeralda Rodríguez, Andreu Cuenca, Olga Valdés, Sonia Rama, Paco Soler) van fer un recorregut pels aspectes més importants de l’actual edició, remarcant el fil conductor de la revista ¡Esto se mueve! El logotip la coberta de la revista està realitzat mitjançant la tècnica lenticular, una imatge que canvia i es distorsiona amb el moviment de l’usuari quan la té a les seues mans.\nL’interior de la revista, com en ocasions anteriors, ha estat composta per articles, reportatges, entrevistes sobre diferents àrees del disseny. Cal destacar el “moment pausa” com una al·lusió i contraposició reflexiva al leitmotiv assenyalat anteriorment, una secció inspirada en l’estratègia de Sagmeister de tancar el seu estudi cada set anys durant un període d’un any per a recarregar la seua energia creativa i en la que han participat amb les seues reflexions Pepe Gimeno, Oriol Miró, Iván Castro, Manuel Sesma i Francesc Rifé.\nFinalment, van agrair a tots els que, d’una manera o altra, han fet possible la quarta edició de la revista.\nPer últim, Maria Castelló (professora de disseny gràfic i codirectora de la revista) va animar als assistents a participar amb les seues aportacions en la quinta edició que ja està elaborant-se i que porta com a leitmotiv Límites infinitos.


abril de 2018 – CICLE SUPERIOR\nAhir alguns alumnes de 5è B van ajudar en Guillem a regar i collir les faves de l’hort. Mireu, mireu…\nAuthor GEMMA GASCH MASSANAPosted on 25 d'abril de 2018 2 de maig de 2018\nCursa solidària per Save The Children\nAvui dimarts dia 17 d’abril, tota l’escola hem participat en la 2a cursa solidària per recaptar fons per a l’ONG “Save the children”. Ens ho hem passat d’allò més bé aquest matí fent una miqueta d’exercici i gaudint amb tots els companys per una bona causa!\nAquí teniu un recull de fotos dels alumnes de Cicle Superior.\nAuthor GEMMA GASCH MASSANAPosted on 17 d'abril de 2018 21 d'abril de 2018\nSortida a TV3 de 5èB\nEl dijous dia 1o d’abril els alumnes de la classe dels paparazzi vam fer una visita a les instal·lacions de TV3, ens ho vam passar d’allò més bé i vam aprendre un munt de coses sobre com funciona la televisió.\nAuthor GEMMA GASCH MASSANAPosted on 16 d'abril de 2018 21 d'abril de 2018\nUs deixem una nova mostra dels tallers i de les obres realitzades amb les diferents tècniques plàstiques que hem treballat durant el segon trimestre: papiroflèxia, aquarel·la, dibuix de l’entorn i disseny amb materials diversos. Esperem que us agradin!\nAuthor ALVARO BLAY MARTINEZPosted on 5 d'abril de 2018 3 de maig de 2018\nEns visita l’escriptora abrerenca, MªJosé Guarch\nLes ONG del món…\nCICLE SUPERIOR Proudly powered by WordPress


L'ECRI presenta el seu quart informe sobre Espanya - IDHC\nIncidència | Dimarts, 8 de febrer de 2011\nDiscriminació Xenofòbia Racisme Consell d'Europa Comissió Europea contra el Racisme i la Xenofòbia\nEn aquest quart informe, l'ECRI avalua si Espanya ha aplicat les seves recomanacions anteriors, així com les polítiques implementades per combatre el racisme i la xenofòbia. Al mateix temps, fòrmula noves recomanacions, que han de ser executades amb caràcter prioritari.\nSi bé l'ECRI destaca alguns aspectes positius, com la creació de noves institucions de lluita contra el racisme en diferents àmbits, també assenyala alguns motius de preocupació. Entre ells, l'ECRI destaca que el Consell per a la Promoció de la Igualtat de Tracte i No Discriminació de les Persones per l'Origen Racial o Ètnic no és un òrgan independent de l'Administració, cosa que, en definitiva, el converteix en jutge i part, restant tota credibilitat i eficàcia al seu treball.\nTambé preocupa a l'ECRI el vincle que moltes persones estableixen entre immigració, delinqüència i atur. Les enquestes d'opinió demostren que molts espanyols consideren que la immigració representa un problema i que el Govern no està gestionant bé aquest fenomen. Aquestes visions negatives de la immigració, a més de no tenir cap fonament, alimenten estereotips negatius i són el caldo de cultiu d'actituds i pràctiques discriminatòries i racistes.\nEntre les recomanacions fetes a Espanya per aquest organisme europeu, es poden assenyalar la ratificació de la Carta Social Europea Revisada, del Conveni sobre la participació dels estrangers en la vida pública a nivell local o la Convenció internacional sobre la protecció dels drets de tots els treballadors migrants i els seus familiars. També recomana que les autoritats recopilin i publiquin dades sobre els actes de racisme i discriminació racial i sobre l'aplicació de les disposicions penals, civils i administratives en vigor per combatre el racisme i la discriminació racial.\nEsperem que aquest informe serveixi per cridar l'atenció sobre les situacions de discriminació que diàriament pateixen les persones a Espanya, així com reflexionar sobre els canvis que necessàriament s'han de donar en la nostra societat per a que la igualtat de drets entre tots els éssers humans sigui una realitat.\nInformes anteriors de l'ECRI a l'estat espanyol\nQuart Informe de l'ECRI sobre l'estat espanyol


BM Granollers B 28-31 BM La Roca\nEl BM La Roca es va emportar el gran partit de la jornada que enfrontava el líder i un dels seus perseguidors directes, o el que és el mateix, la millor defensa (La Roca) contra el millor atac (Granollers B). Els guanyadors van ser els visitants en un partit molt disputat i amb diferents fases de joc.\nDesprés d'uns minuts de tempteig, els visitants van obrir el marcador amb un parcial de 0-7 passant de l'empat a 5 al 5-12. Això va fer anar a remolc als granollerins, però amb molt d'esforç van aconseguir tornar a entrar al partit. Ben liderats per Marc Cañellas al descans ja s'havien apropat a només tres gols i a l'inici de la segona meitat van arribar a posar-se dos gols per davant (18-16). Els de Quique Gallego havien sabut superar els mals moments, però llavors van arribar la reacció dels de Guillem Estapé que van aconseguir refer-se i entrar al tram final del matx amb més força per acabar emportant-se els dos punts.\nAbans del partit a CatHandbol en vam parlar amb el tècnic del Granollers B Quique Gallego (llegeix l'entrevista) i amb un dels veterans de La Roca, Roger Estapé (llegeix l'entrevista).\n2013-14 Granollers B- La Roca 28-31\n2011-12 Granollers B- La Roca 31-35\n2010-11 Granollers B- La Roca 33-29\n2009-10 Granollers B- La Roca 23-26\n2008-09 Granollers B- La Roca 26-27\n2007-08 Granollers B- La Roca 28-31\n2006-07 Granollers B- La Roca 37-32\n2005-06 Granollers B- La Roca 20-21\n2004-05 Granollers B- La Roca 39-33\n2003-04 Granollers B- La Roca 25-23\n2002-03 Granollers B- La Roca 25-18\n2001-02 Granollers B- La Roca 24-23\nSant Martí Adrianenc 38-25 Sant Quirze\nClar triomf del Sant Martí Adrianenc que continua a un punt del líder a l'espera de la visita que faran a La Roca la setmana vinent en un partit amb el liderat en joc. Els de Nacho Parera ja havien sentenciat el matx al descans (18-9) i a la segona van seguir dominant a plaer, destacant els 10 gols d'Àlex Guerrero.\nH. Palautordera 35-29 H. Esplugues\nL'equip espluguenc diu adéu a les possibilitats de seguir lluitant per la segona plaça, després de perdre a Palautordera contra un equip amb l'estímul de lluitar fins el final per la cinquena plaça. L'equip de Marc Lurbe i Marc Amargant va fer un partit molt seriós i sempre va anar per davant al marcador. Cal destacar els onze gols de Jordi Deumal, màxim golejador del partit.\nEl "clàssic" de la jornada a Sarrià de Ter:\nUE Sarrià 32-29 Sant Esteve Sesrovires\nEl Sarrià va guanyar el "clàssic" de la jornada de gran intensitat contra contra un "Sanes" molt lluitador. Després d'una gran sortida dels de Marc Madruga (3-5 als 10'), els sarrianencs van reaccionar i al descans ja guanyaven de dos gols (14-12). Després del descans els del Baix Nord van arribar a empatar el partit i van mantenir el partit molt igualat fins el 28-27 a falta de cinc minuts. Un temps mort del tècnic local, Josep Espar, va servir als seus per decidir el partit amb un parcial de 2 a 0.\nOAR Gràcia 33-28 Joventut Mataró\nL'OAR encadena la segona victòria consecutiva després de trencar la mala ratxa de resultats en que estava immers. Els sabadellencs van decidir el partit a la segona meitat, després que s'arribés al descans amb empat a 15 gols. La nota negativa del matx va ser la lesió del verd i blanc Fran Laliga, que va acabar amb el dit trencat.\n2013-14 OAR Gràcia- Joventut Mataró 33-28\n2012-13 OAR Gràcia- Joventut Mataró 27-26\nGavà 23-23 Vendrell\nEmpat entre dos equips que continuen a la zona baixa de la classificació però ja a prou distància del Banyoles per sentir-se salvats, ja que sembla que enguany baixarà un sol equip a Lliga Catalana.\n2013-14 Gavà- Vendrell 23-23\n2011-12 Gavà- Vendrell 34-31\n2010-11 Gavà- Vendrell 28-22\nSalle Montcada 25-21 Banyoles\nLa Salle Montcada va guanyar al Banyoles en un partit molt defensiu i segueix d'aquesta manera en la cinquena posició, en interessant disputa amb el Palautordera. Per la seva banda, els banyolins tenen cada cop més complicada la permanència ja que són a cinc punts del Sant Quirze quan en queden només vuit en joc.\nDesprés d'una bona sortida dels locals, el Banyoles va empatar el partit al descans i va arribar a posar-se per davant a la segona meitat. Però llavors el Montcada va aconseguir un parcial de 6 a 1 que va deixar els banyolins sense poder de reacció.


Del BEI a JxSí, una (pre)història del Procés - David Miró\nBarcelonaQuan el 10 de juliol del 2010 la manifestació per protestar per la retallada de l’Estatut va esdevenir un clam a favor de la independència, es va dir que era fruit d’un enuig puntual. Quan la Diada del 2012 un milió de persones van sortir al carrer a reivindicar un estat per a Catalunya, es va dir que era producte de la crisi. Quan la mobilització es va repetir el 2013, l’excusa va ser que era una operació per tapar la corrupció de CiU. I així podríem continuar fins a arribar a avui mateix. La incapacitat per entendre la naturalesa del procés sobiranista es produeix per dos fenòmens. D’una banda, per la rapidesa amb què es va produir el tomb en l’opinió pública catalana, concentrat en el bienni 2010-2012, la qual cosa va alimentar la teoria de l’accidentalisme. De l’altra, pel desconeixement sobre la feina prèvia que havia fet l’independentisme.\nUn llibre que ofereix moltes pistes sobre aquesta prehistòria del procés és La generació de la independència (Gregal), de l’historiador Francesc Marco-Palau. És un repàs a algunes d’aquestes fites que ajuda a entendre per què, quan va arribar el moment, l’independentisme va trobar un terreny fèrtil on florir ràpidament i esdevenir un moviment madur, interclassista, amb una elevada capacitat d’incidència social i amb quadres formats en tots els àmbits. El contrari d’un suflé.\nEls 11 diputats al Parlament de l’ERC d’Àngel Colom\nÀngel Colom és la persona que va normalitzar l’independentisme, que el va treure de les catacumbes, de la marginalitat ideològica, i que el va convertir en una opció política a l’alça, sobretot entre els joves. La campanya d’ERC a les eleccions del 1992, amb un lema inspirador com C ap a la independència i mètodes innovadors, va obtenir 210.000 vots i 11 escons. L’independentisme havia arribat al Parlament per quedar-s’hi.\nVictòries del BEI a la Universitat Autònoma i a la de Barcelona\nEl 19 de novembre del 1993 el Bloc d’Estudiants Independentistes (BEI) va guanyar les eleccions claustrals de la UAB. Un mes després, la victòria es va repetir a la UB, i va convertir el BEI, comandat per Josep Castells, en la força majoritària entre els estudiants catalans, amb capacitat d’incidència real sobre la política universitària (van impulsar la creació de la Xarxa Vives) i l’elecció de rectors. Era la primera vegada que l’independentisme esdevenia hegemònic en un àmbit concret. Aquell BEI, molts membres del qual van fundar després l’Associació Catalana de Professionals, va convertir-se en el principal planter de quadres independentistes.\nJordi Porta guanya les eleccions a Òmnium Cultural\nEls joves del BEI també van participar en l’operació per descavalcar Josep Millàs, vist com a institucional i pròxim a CDC, al capdavant d’Òmnium amb una candidatura renovadora encapçalada per Jordi Porta. Va ser la primera derrota del pujolisme i un símptoma clar que la correlació de forces estava canviant dins del nacionalisme.\nJoan Laporta, un independentista al capdavant del Barça\n¿Podia un independentista desacomplexat presidir l’entitat catalana amb més projecció internacional? Joan Laporta va demostrar que sí imposant-se a les eleccions a la presidència del Barça per una àmplia majoria. El paper de Josep Guardiola normalitzant l’ús del català a les rodes de premsa de la Champions també va ser clau per canviar la percepció social que es tenia de l’independentisme.\nLa Plataforma pel Dret a Decidir, l’antecedent de l’ANC\nEl febrer del 2006 es va produir, just després del pacte Mas-Zapatero per l’Estatut, la primera manifestació massiva de l’independentisme. Un nou senyal que pocs van saber interpretar. En va ser la responsable la Plataforma pel Dret a Decidir, que s’havia creat poc abans, amb Mònica Sabata com a portaveu. La capacitat de la PDD per aconseguir adhesions entre centenars d’entitats i la popularització del concepte dret a decidir van ser la clau del seu èxit. Per cert, Oriol Junqueras era un dels que portaven la pancarta.\nL’empresariat es mulla en l’operació Spanair\nEl 2007 la societat civil catalana i el món econòmic van celebrar un acte a l’Iese per reivindicar un aeroport de primera per a Barcelona. Dos anys més tard es va fer un pas més i un grup d’empresaris (molts d’ells declaradament independentistes), amb el suport de la Generalitat, van comprar la majoria de Spanair. L’operació no va reeixir pel boicot de l’Estat, però va demostrar fins a quin punt hi havia empresaris disposats a apostar pel país.\nMarco-Palau inicia el seu llibre amb una sentència que feien seva els estudiants del BEI dels anys 90. “Si avui som hegemònics a la universitat, d’aquí a 20 anys l’independentisme serà majoritari a la societat”. Aquell futur, amb noves sigles i nou actors, com l’ANC o Junts pel Sí, sembla més a prop que mai.


Pol Mainat acusa l'esposa del seu pare de voler "la destrucció" de la seva família\nPublicat 02/10/2020 21:46CET\nDesvincula al productor Josep Maria Mainat de l'altercat amb dues detencions a la seva casa\nL'actor Pol Mainat, fill del productor de televisió i ex-membre de la Trinca Josep Maria Mainat, ha acusat aquest divendres a l'esposa del seu pare, Angela Dobrowolski, de tenir com a objectiu "la destrucció" de la seva família.\nEn un comunicat, després d'un altercat ocorregut la tarda d'aquest divendres a casa del seu pare amb dos detinguts, Pol Mainat ha desvinculat a la família dels fets: "Són coses que nosaltres desconeixíem per complet".\n"Ni el meu pare ni cap membre de la nostra família coneixem a totes les persones que estan apareixent a casa nostra, ni teníem constància alguna de la seva relació amb l'esposa del Josep Maria fins que va començar la investigació policial", ha dit després que una dona que ha acudit a la casa ha assegurat als mitjans ser l'exnovia de l'amant i escort de la dona de Mainat.\nQUE ELS RESPONSABLES "PAGUIN"\nHa demanat esperar a què avanci el procediment judicial contra l'encara esposa de Mainat, acusada de presumpte intent d'assassinat, i no entrar en "els detalls d'aquesta trista història", a més de mantenir la discreció pels seus germans menors d'edat.\nDesprés, si es fes públic l'intent d'assassinat al seu pare, també ha demanat "que la justícia pugui actuar sense cap trava i que els responsables d'aquesta situació paguin pel que han fet i estan fent".\n"Vull dir-los públicament que no tinc por i que arribaré fins on faci falta per veure'ls respondre pels seus actes", ha afegit.\nGERMANS MENORS "Al MARGE"\nHa assegurat que durant l'últim any la seva família ha viscut coses terribles: "Em donaria una profunda vergonya explicar-les en públic i desitjaria que mai sortissin a la llum".\nPer això, ha dit estar centrat a mantenir el seu pare i germans menors al marge: "Estic disposat a suportar sobre les meves esquenes tot el que vingui per tal de mantenir els meus germans al marge d'aquesta història".


Torres: «El meu llibre és la lluita de tres dones per ser decents»\n22 setembre 2020 10:17\nJoana Nicolau | 17 octubre 2000\nLa periodista Maruja Torres dedicà el premi millor dotat de les lletres hispanes a la periodista i escriptora ja finada Carmen Kurtz. Mientras vivimos, el títol original de la novel·la guardonada amb el darrer Planeta del segle, tracta de «la forma en què tres escriptores d'avui, de diferents edats i procedències, lluiten per convertir-se en èssers humans decents».\nJudith, una jove de vint anys d'un barri obrer de Barcelona; Regina, una escriptora d'èxit de mitjana edat resident a Pedralbes; i Teresa, ja morta: són les tres protagonistes de l'argument. «El 1964 Carmen Kurz canvià la meva vida estimulat-me a escriure i en el meu llibre els seus valors humans es fan palesos, principalment en Teresa». L'herència d'aquesta introduirà les altres dues en una trama de «thriller» del tot «intrigant», segons l'escriptora.\nEl volum, remarcà Torres, «no és autobiogràfic, encara que els sentiments que en ell hi ha són tots meus». Amb el seu habitual sentit de l'humor i ironia, no creu que «Alfaguara ni País-Aguilar "editorials en les quals sol publicar" s'ofenguin perquè durant un any sigui Miss Planeta 2000». Torres, avançà, ja treballa en una propera novel·la.


Algunes teories psicològiques sobre la personalitat - Filosofem\nInici > Filosofia > 4t ESO: Bloc 2. Identitat Personal > Algunes teories psicològiques sobre la personalitat\n1. Psicologia de la personalitat\n2. Què és la personalitat?\n3. Definició etimològica, general i històrica\n4. Trastorns de la personalitat\nLa psicologia de la personalitat és la branca de la psicologia que estudia la personalitat i la seva relació amb la conducta i amb altres funcions psicològiques.1\nEn termes generals, podríem dir que la psicologia no ha trobat un concepte per a personalitat més enllà del conjunt de formes i maneres característiques d’un individu d’enfrontar-se al medi. En ella hi intervenen una sèrie d’atributs que els podríem definir en quatre processos:\nProcessos cognitius o intel·ligència: percepció, memòria, raonament.\nProcessos conatius o caràcter: motivació, voluntat, interessos.\nProcessos emocionals o temperament: ansietat, por, ira.\nProcessos biofísics o constitució: activació cortical, neuroendocrines.\nSeguint aquest criteri, la personalitat podem considerar-la de tres maneres diferents:\nCom una variable depenent o resposta, entenent la personalitat com el comú denominador de les conductes.\nCom una variable independent o estímul, entenent la personalitat des del significat més social o psicològic prenent que la forma de ser i de fer provoca la conducta dels altres.\nCom una variable intermediària o organisme: es tracta de la caracterització psicològica de la persona la que dóna sentit tant a l’estímul o antecedent (situació) com la conseqüent (conducta).\nEl concepte ’personalitat’ es refereix a alguna cosa que no té una existència real, però com a constructe científic descriu la conducta observable mitjançant la qual arribem a tots els processos i mecanismes psicològics que sustenten la individualitat i no són directament observables. Cfr. L’estudi científic de la personalitat: concepte i definicions de personalitat de Maria Jayme Zaro\nActivitat 1. Cerca dues definicions del concepte "personalitat", una definició etimològica i una altra des de la perspectiva de la Psicologia.\nAlguns enllaços per a consultar:\nLa personalitat és el constructe psicològic que fa referència al còmput de característiques psíquiques d’un individu. Aquestes característiques, físiques, genètiques i socials que reuneix un individu, són les que el fan diferent i únic respecte de la resta. La interrelació de totes aquestes característiques, generalment estables, seran les que determinaran la conducta i el comportament d’una persona.\nEl que diferència a una persona d’una altra, allò que fa l’home sigui sí mateix, el que distingeix a un individu de tots els altres i de «tot» el demés. Són moltes les definicions que, des de diverses teories, intenten expressar els trets essencials de la personalitat; totes són parcials i totes suposen perspectives diferents. La gairebé totalitat d’elles suposa, no obstant això, que en la personalitat entren dues classes de components que s’integren en un tot:\nels elements biològics (morfològics i fisiològics) i\nels psicològics (intel·lectuals, apetitius, afectius i morals), que es configuren d’una manera característica i exclusiva en cada individu i es manifesten en la seva conducta habitual.\nLa banyera voladora: La personalitat\nDefinim personalitat com el conjunt de característiques que defineixen una persona i que la diferencien de les altres. Més tècnicament, la personalitat és una organització dinàmica i integradora dels components psicològics i biològics de l’individu humà, tant en les seves característiques diferencials permanents com en les seves pròpies modalitats de comportament. Aquestes característiques són patrons referents als seus sentiments, actituds, hàbits i conductes. És a dir, sentiments, emocions, motivacions i pensaments, però també formes de comportament i posicionaments personals davant la vida. La personalitat és doncs la forma externa on es fa patent el que pensem, el que sentim, el que fem i la forma en que entenem la realitat. És la vestimenta externa (i en part també interna) del jo\nPersonalitat2 (del llatí, persona, màscara teatral)\nEl que diferència a una persona d’una altra, allò que fa l’home sigui sí mateix, el que distingeix un individu de tots els altres i de «tot» el demés. Són moltes les definicions que, des de diverses teories, intenten expressar els trets essencials de la personalitat; totes són parcials i totes suposen perspectives diferents. La gairebé totalitat d’elles suposa, no obstant això, que en la personalitat entren dues classes de components que s’integren en un tot:\nLes teories de la personalitat han proliferat a partir dels anys trenta; ja Gordon W. Allport, el gran teòric de la psicologia de la personalitat, es va referir, en el seu temps, a més de 50 maneres d’entendre la personalitat, que ell defineix com «l’organització dinàmica, a l’interior de l’individu, dels sistemes psicofísics (variables psicològiques) que determinen la seva peculiar adaptació a l’ambient», o com va dir posteriorment: «que determinen la seva conducta i pensament característics».\nLes primeres teories es denominen constitucionalistes, perquè es basen en la relació que s’estableix entre la constitució física de les persones i les característiques psicològiques. La primera d’elles històricament, formulada per Hipòcrates i Galè, és la teoria dels quatre humors (sang, flegma, bilis i atrabilis), provinents dels quatre elements presocràtics (terra, aigua, aire i foc), que donaven fonament a quatre tipus de temperaments (sanguini, flegmàtic, colèric i malenconiós). Els tipus hipocràtics han estat vigents durant molt temps i ni la psicologia moderna els ha rebutjat. En l’època actual, Kretschmer i Sheldon han renovat les teories constitucionalistes adoptant, el primer d’ells, tres tipus morfològics: leptosòmic, pícnic i atlètic, que s’associen a tres temperaments: esquizotímic, ciclotímic i baricinètic. Sheldon, al seu torn, distingeix tres components morfològics primaris: endomorfisme, mesomorfisme i ectomorfisme, que determinen el somatipus; a ells corresponen tres grups de característiques psicològiques centrades, respectivament, en la viscerotonia, la somatotonia i la cervelltonia.\nLes teories psicodinàmiques segueixen el model psicoanalític de Freud, que d’alguna forma s’ha difós i universalitzat en tot l’àmbit cultural. Parteix de l’estructuració de la personalitat segons tres instàncies o nivells, jo, súper jo i allò, que suposen tres tipus o nivells de processos psíquics que interaccionen entre si segons els principis i supòsits de la psicoanàlisi. Aquesta estructuració tripartita recorda, i d’alguna manera es funda en ella, la divisió en tres de l’ànima en Plató i Aristòtil, a manera de tres principis vitals, dotats cadascun d’ells de la seva finalitat i la seva virtut pròpia. Tant els seguidors de la psicoanàlisi freudiana, com els seus crítics, han enriquit amb el temps l’aportació de Freud a la teoria de la personalitat. La seva filla, Anna Freud, afegeix els mecanismes de defensa del jo, i Erik Erikson destaca la importància de l’ambient social en la configuració de la personalitat. Adler i Jung, deixebles primer de Freud, després psicòlegs independents, proposen les seves pròpies teories, basada la del primer en el concepte del «complex d’inferioritat» i, la del segon, en el de l’«inconscient col·lectiu»; Jung a més a més introdueix els termes introversió i extraversió i els tipus corresponents.\nAl si de la psicologia experimental s’han desenvolupat, contra un suposat caràcter no científic de la psicoanàlisi i en la mateixa línia de crítica del conductisme contra tota interiorització d’entitats psicològiques, diverses teories multifactorials de la personalitat o simplement «teories factorials de la personalitat». Parteixen del supòsit de l’anomenat «anàlisi factorial», segons el qual han de sotmetre’s a experimentació totes les variables que poden explicar un fenomen psicològic. Per aquesta raó postulen que també la personalitat humana està constituïda per múltiples factors, que es polaritzen entorn dels dos eixos extraversió/introversió. La teoria proposada per Cattell és una de les més conegudes. Segons Cattell, la personalitat es compon de trets psíquics (o factors), fins a 36, amb base biològica que determinen la conducta d’una persona, que resulta predictible, si es coneix la seva personalitat. Es divideixen en trets d’origen (estables) i trets de superfície (inestables), trets únics (propis) i trets comuns (no exclusius d’un individu). Tot traç es divideix al seu torn en altres trets de capacitat, temperament i dinàmic, i tot traç dinàmic es divideix en ergs (instints) i meta-ergs (interessos, actituds i sentiments). Els instruments per mesurar els trets o els seus components són les anomenades dades L, Q i T. Dades L (de l’anglès Life rècords) són les dades biogràfiques, aportades per un observador; les dades Q (de l’anglès questionary data) representen l’autoavaluació de l’individu mitjançant qüestionaris; i dades T (de l’anglès test data), dades objectives obtingudes de tests. El test 16 PF (test de Cattell) mesura tots aquests factors. Les teories factorials, aquesta i la de H.J. Eysenck o de J.B. Guilford, es basen en mesuraments i anàlisis matemàtiques dels «factors» de personalitat mitjançant qüestionaris de personalitat; el problema que se suscita respecte d’això és si tals factors tenen vertadera existència psíquica, o si són més aviat només constructes metodològics.\nLes aportacions d’Henry Murray i Gordon W. Allport, ambdós psicòlegs americans crítics de Freud, però influïts per la psicoanàlisi, són importants. Murray, inventor del terme «personologia», que es defineix com la ciència de les personalitats individuals com un tot, construeix una teoria de la motivació basada en els conceptes de «necessitat» (need), o impuls, substitutiu de les pulsions de Freud, i «pressió» (presses), estímul, o efecte de la situació sobre l’organisme; la combinació d’una necessitat i una pressió és un tema, això és, un episodi de la vida d’un individu: un individu actua perquè sent una necessitat que una situació externa pot accentuar encara més; la successió d’aquestes accions o temes configura la personalitat de l’individu, en forma d’empremtes mentals estables. Les necessitats les divideix Murray en «viscerogniques» (primàries) i «psicogèniques» (secundàries). Per mesurar-les va crear el test projectiu d’apercepció temàtica (Thematic Apperception Tes : TAT).\nGW. Allport, deixeble de W. Stern, construeix la seva teoria de la personalitat en torn dels conceptes dels trets i l’autonomia funcional. Als trets els anomena també «sistemes psicofísics», i són els factors o les variables que constitueixen la personalitat; són congènits o adquirits, comuns o individuals, i de la seva integració en un tot sorgeix el proprium, part fonamental de la personalitat. L’autonomia funcional la defineix com un sistema de motius en els adults, que depèn de sistemes de motius anteriors, però que funciona independentment d’ells; les actituds, els interessos i els sentiments depenen d’ella. Per això Allport considera a la personalitat no com quelcom estable, sinó com quelcom dinàmic i en transformació.\nActivitat 2: Fes un mapa conceptual del text.\nActivitat 3: Elabora una fitxa de cadascun dels corrents psicològics nomenats en el text anterior, indicant: Nom de la teoria, tipus de personalitat que proposa i deixebles (amb les seues aportacions més importants).\nActivitat 4: Llegeix el text reproduït a continuació i descriu cadascun dels trastorns de la personalitat amb dues o tres línies.\nEl trastorn paranoide de la personalitat es caracteritza per sospites i desconfiança infundades cap als altres. La persona sol romandre atenta i vigilant a tot el que succeeix al voltant. La mateixa actitud d’alerta davant possibles amenaces pot conduir a una interpretació errònia d’esdeveniments que d’altra manera passarien desapercebuts.\nLa persona pot preocupar en excés sobre la lleialtat o fidelitat de persones properes i sentir gelosia davant les sospites injustificades que la seva parella li és infidel. De vegades fa interpretacions malicioses de fets innocents atribuint significats ocults i doble sentit al comportament dels altres. Podeu desar rancúnies durant molt temps no oblidant situacions en les quals ha estat insultat o menyspreat.\nLa persona paranoide pot posar a prova els altres, que acaben per mostrar una actitud acurada i fins i tot a desenvolupen una tendència a amagar les coses, la qual cosa no fa sinó confirmar les sospites inicials. Causa de la seva desconfiança la persona acaba per allunyar-se de la gent i mostrar una excessiva reserva, el que fa que en ocasions les seves dificultats passin desapercebudes per als altres i els conflictes només es manifesten en relacions més íntimes o assídues com les relacions de parella o les relacions laborals.\nLa persona que pateix un trastorn esquizoide de la personalitat presenta un profund desinterès social i interpersonal, prefereix activitats solitàries i no té necessitat d’amistats o persones de confiança.\nLa persona és incapaç d’obtenir plaer ni de les relacions socials ni de les relacions sexuals, davant les quals manifesta escàs o cap interès.\nLa persona esquizoide té un rang molt limitat d’expressió emocional en situacions interpersonals en les que mantenen un profund distanciament, no veient-se afectats per les crítiques o lloances dels altres.\nLa persona que pateix un trastorn esquizotípic de la personalitat sol presentar un comportament i aspecte que sovint són vistos pels altres com peculiars, rars o excèntrics.\nLa persona esquizotípica sol presentar una capacitat reduïda per les relacions interpersonals en les quals pateix profund malestar i ansietat.\nEn ocasions pot no tenir amistats i persones de confiança. Aquest trastorn també es caracteritza per la presència d’idees i creences rares o interessos excèntrics (per exemple, la percepció extrasensorial o els plats voladors), pensament màgic, experiències perceptives poc habituals, parla estranya, sospites cap als altres i expressió emocional molt limitada o inapropiada. Sovint la persona presenta idees de referència, per exemple, creences infundades que altres persones estan parlant sobre ells.\nEl trastorn antisocial de la personalitat es caracteritza per un comportament socialment irresponsable, per la violació dels drets d’altres persones i de les regles i normes socials.\nLa persona es caracteritza per les seves enganys, agressivitat, irritabilitat, impulsivitat, i una profunda dificultat per anticipar conseqüències a llarg termini del comportament i per planificar el seu futur. Pel que fa a les relacions personals, és incapaç d’establir relacions profundes i vincles estables. Manipula i utilitza a les seves relacions per profit propi.\nLa personalitat antisocial mostra despreocupació pels altres i falta de remordiments que el porten a justificar els seus actes. És incapaç de veure’s a si mateix des del punt de vista dels altres. Cerca contínuament sensacions noves i estimulació.\nEl trastorn límit de la personalitat es caracteritza per un patró persistent d’inestabilitat en les relacions interpersonals, la persona sovint passa de idealitzar en excés els altres a un absolut rebuig dels mateixos.\nLa persona no suporta la soledat i porta a terme grans esforços per evitar ser abandonada, tant si l’abandonament és real o imaginari. Presenten al seu torn un canvi ràpid d’emocions i sensacions cròniques de buit. La imatge de si mateixa que presenta la persona amb trastorn límit pot ser molt inestable i la seva identitat molt alterada pel fet que normalment recorren al afecció als altres per centrar.\nUna altra característica destacable és la impulsivitat, la qual pot manifestar-se en les despeses de diners, el joc, relacions sexuals inesperades, intoxicacions amb alcohol o altres drogues, etc. La persona pot recórrer a amenaces de suïcidi o dur a terme intents de suïcidi o conductes autolesives. Solen presentar una forta ira amb enormes dificultats per controlar-la, la qual cosa dóna lloc a enutjos recurrents i fins i tot a baralles físiques.\nEl trastorn histriònic de la personalitat es caracteritza per un patró general d’emocionalitat excessiva i recerca d’atenció.\nLa persona se sent incòmoda en aquelles situacions en què no és el centre d’atenció mostrant un comportament interpersonal caracteritzat per la provocació i la seducció sexual, recorrent a l’aspecte físic per cridar l’atenció. La seva forma de parlar és superficial i impressionista, fent que tot sembli més important del que realment és i l’expressió de les seves emocions és exagerada, dramàtica, teatral i ràpidament canviant. Presenta una tendència impulsiva cap als comportaments emocionals. La sugestió és una altra característica de la personalitat histriònica, i persones que sovint es poden veure fortament influïts pels altres i per les circumstàncies.\nLa persona sol considerar que les seves relacions amb els altres són més íntimes del que realment són i presenten molta dificultat per a ser empàtics i identificar les emocions i intencions dels altres.\nEl trastorn narcisista de la personalitat es caracteritza per un patró generalitzat de grandiositat i autoimportancia, necessitat d’admiració i falta d’empatia.\nLa persona narcisista creu ser especial i única, i que només pot relacionar-se amb altres persones o institucions que també siguin especials o d’alt estatus. Exigeix una admiració excessiva i un tracte de favor especial per part dels altres. Solen ser persones explotadores amb els altres, buscant treure profit d’aquests per a les seves pròpies metes. No tenen empatia o capacitat per identificar-se amb els sentiments i necessitats dels altres.\nLa persona narcisista presenta una autoestima molt feble, de vegades té enveja dels altres o creu que els altres li tenen enveja. No toleren bé les crítiques, davant les que poden arribar a enfurir-o mostrar totalment indiferents.\nPer tot això les seves relacions socials són molt fràgils. Solen presentar moltes relacions amb coneguts, dels que treure algun profit però pocs amics íntims. Altres persones poden descriure la seva relació amb la persona narcisista com una relació de "amor-odi", en què senten el seu encant i carisma, mentre que d’altra banda es senten explotats.\nEl trastorn de la personalitat per evitació es caracteritza per un patró generalitzat d’inhibició social, excessiu temor a l’avaluació negativa i sentiments de ser socialment inadequat.La persona evita activitats que impliquin contacte interpersonal a causa del temor a la desaprovació, a ser criticada o rebutjada.\nMalgrat els seus desitjos de relacionar únicament es relaciona amb persones amb qui està segura que la van a acceptar. Solen percebre a si mateixos socialment ineptes, poc interessants i inferiors als altres. D’altra banda, solen sentir-se segurs en un ambient de confiança amb amics i familiars.\nTrastorn de la personalitat per dependència:\nEl trastorn de la personalitat per dependència es caracteritza per l’excessiva necessitat de protecció i cura per part dels altres, i un intens temor a la separació.\nLa personalitat dependent és incapaç de prendre decisions sense una quantitat exagerada de consells per part dels altres. Té la necessitat que els altres es facin responsables de les decisions en les parcel més importants de la seva pròpia vida. Els resulta molt difícil expressar desacord davant altres persones precisament per por a perdre el seu suport i aprovació. Tenen gran dificultat per a realitzar projectes per iniciativa pròpia.\nLa persona dependent no es considera capaç de tenir cura de si mateixa i té por de forma molt intensa i no realista ser abandonat, motius pels quals en finalitzar una relació busca urgentment altra que li proporcioni la cura i suport que necessita.\nLa persona dependent no es considera capaç de tenir cura de si mateixa i té por de forma molt intensa i no realista ser abandonat, motius pels quals en finalitzar una relació busca urgentment altra que li proporcioni la cura i suport que necessita. Prefereixen adoptar una actitud submisa i eviten els llocs de responsabilitat o lideratge.\nTrastorn obsessiu-compulsiu de la personalitat:\nEl trastorn obsessiu-compulsiu de la personalitat es caracteritza per un patró generalitzat de rigidesa i preocupació per l’ordre i el control en detriment de la flexibilitat i espontaneïtat. La personalitat obsessiu-compulsiva es preocupa tant per l’organització, els detalls, l’ordre i els horaris que sovint perd de vista el sentit final d’una activitat.\nEl perfeccionisme pot arribar a interferir en les seves tasques, de manera que poden no arribar a acabar un projecte per no complir les seves pròpies exigències. Presenten una dedicació excessiva a la feina i la productivitat, poden arribar a treballar durant molt de temps en tasques rutinàries, deixant en un segon pla les activitats d’oci i les relacions personals. Són reticents a delegar tasques en els altres, llevat que aquests es sotmetin a la seva forma de fer les coses. Presenten una excessiva escrupolositat i inflexibilitat en temes de moralitat, ètica o valors.\nPoden arribar a ser incapaços de desfer-se d’objectes inútils o gastats, així com reduir al mínim les despeses econòmiques per a si mateix i als altres, considerant els diners com una cosa que cal acumular amb vistes a catàstrofes futures.\nTrastorn passiu-agressiu de la personalitat:\nEl trastorn passiu-agressiu de la personalitat també anomenat negativista es caracteritza per un patró d’actituds d’oposició i resistència passiva davant les demandes d’una adequada actuació en situacions socials i laborals.\nLa personalitat passiu-agressiva expressa contínues queixes sobre la seva desgràcia i de sentir-se incomprès i menyspreat pels altres. Menysprea i critica de forma poc raonable a les figures d’autoritat amb qui estableix relacions d’hostilitat encoberta però de dependència. Mostra enveja i ressentiment cap a l’èxit aliè i recorre a continus intents per frustrar els plans dels altres.\nÉs freqüent la recerca contínua de defectes en aquelles persones de les quals depenen. Sovint la persona oscil entre les amenaces hostils i el penediment. És comú que presenti ràpides successions d’estats d’ànim i inestabilitat emocional. Són irritables i amb baixa tolerància a la frustració.\nTrastorn depressiu de la personalitat:\nEl trastorn depressiu de la personalitat es caracteritza per un patró de comportament depressiu crònic que manifesta alguns dels següents símptomes:\nEstat d’ànim caracteritzat per abatiment, tristesa, desànim, desil.lusió i infelicitat\nAutoconcepte basat en creences de inadequació, inutilitat i baixa autoestima\nAutocrítica i menyspreu\nPorta la contrària, critica i jutja als altres\nCulpabilitat i remordiment.\nLa personalitat depressiva es caracteritza per la incapacitat per relaxar-se i gaudir, la serietat i la manca de sentit de l’humor. Físicament reflecteixen el seu estat d’ànim, presentant una postura enfonsada, veu buida, expressió facial deprimida i retard psicomotor. Les seves expectatives per al futur són negatives i no creuen que les coses puguin millorar.\nTrastorn autodestructiu de la personalitat:\nEl trastorn autodestructiu de la personalitat, també anomenat masoquista, es caracteritza per un patró patològic de conducta autodestructiva que condueix a la persona a evitar experiències agradables i deixar-se arrossegar a situacions o relacions que li produiran patiment, impedint als altres que li prestin ajuda. La personalitat autodestructiva tria situacions o persones que el condueixen a la frustració, al fracàs o al maltractament tot i que hi ha altres opcions millors i evidents. En relació amb els altres, la persona pot suscitar respostes d’ira o de rebuig per després sentir-se ferida, frustrada o humiliada.\nRebutja l’ajuda dels altres i no li interessa la gent que habitualment li tracta bé. Rebutja situacions en què pot experimentar plaer i és reticent a reconèixer que es diverteix. Després d’un esdeveniment personal positiu pot reaccionar amb depressió o una conducta que ocasioni dolor (per exemple, un accident). De vegades sol implicar en un auto-sacrifici excessiu que no li és demanat per aquells a qui se suposa que beneficia.\nTrastorn sàdic de la personalitat:\nEl trastorn sàdic de la personalitat es caracteritza per un patró patològic de conducta cruel, desconsiderada i agressiva, dirigida cap als altres.\nLa personalitat sàdica utilitza la violència o la crueltat física amb la finalitat d’establir la dominància en les relacions.\nLa persona gaudeix amb el patiment físic o psicològic de les persones i animals. Pot humiliar algú en presència d’altres persones, castigar amb excessiva duresa als que estan sota el seu control i limitar l’autonomia de les persones amb les que estableix relacions. La persona pot mentir amb la finalitat de causar dolor i sovint aconsegueix que altres persones facin el que ella vol atemorits. Sol estar fascinada per la violència, les armes, la tortura, etc.3\n1 Cfr. psicologia de la personalitat en Viquipèdia\n2 Cfr. Personalitat en Wikisofia.\n3 Cfr. el bloc Trastorns psicològics\nVisites: 1900 / 2599526\nL’estudi científic de la personalitat: concepte i definicions de personalitat\nde Maria Jayme Zaro\nMapa de la web | Connectar-se | Contacte | RSS 2.0 | Estadístiques | Visites: 1900 / 2599526 | Visites connectades: 22


maig 2015 - POBLENOU URBAN DISTRICT : POBLENOU URBAN DISTRICT\nPosted by Poblenou Urban District on maig 29, 2015 · Leave a Comment\nBALIUS COTTON CLUB La tarda de diumenge sol ser un moment incòmode d’inactivitat que cau en el llimbs d’espera per l’arribada del temut dilluns, però la setmana arrenca sempre molt millor si abans s’espanta la passivitat. Això ho sap molt bé Balius Bar, que et proposa gaudir d’un vespre de diumenge d’interessants formacions de jazz que toquen en directe. Balius Cotton Club presenta doncs aquest diumenge 29 de maig la curiosa formació instrumental de Jorge Rossy... Read More\nFiled under BREUS · Tagged with Balius Bar, cotton club, musica en directe, música en directo\nVenta de Mostraris – Bibav Showroom El dimarts 2, dimecres 3 i dijous 4 de juny seran dies dedicats especialment als compradors a la Bibav Showroom de Poblenou. Es durà a terme una venta de mostraris amb descomptes del 50% i al 70% de marques com !Solid, Please, Imperial o Desires. Des de les 9.30h del matí fins les 19h de la tarda. Agente General Bibav redueix les distàncies entre client i proveïdor, apropa els mercats a les empreses i unifica els interessos amb un tracte... Read More\nFiled under BREUS · Tagged with bibav showroom, descuentos, muestrarios, ofertas, Poblenou, Showroom, venta\nConcert Solidari de Gospel al Casino L’Aliança del Poblenou\nUna cita amb la música i la solidaritat El proper diumenge 31 de maig a les 18h els cors de gospel Amazing Gospel i Amazing Kids oferiran un concert solidari amb la Casa Ronald McDonald de Barcelona que s’encarrega d’ajudar a nens amb malalties terminals. L’entrada té un preu de 10 euros. La Casa Ronald McDonald de Barcelona es va inaugurar el dia 11 d’abril de 2002. És la primera Casa que la Fundació Infantil Ronald McDonald ha construït a Espanya... Read More\nFiled under BREUS · Tagged with amazing gospel, amazing kids, casa ronald mcdonald, casino de l'aliança, casino l'aliança del poblenou, concert solidari, concierto solidario, musica en directe, música en directo\nPosted by Poblenou Urban District on maig 27, 2015 · Leave a Comment\nEstàs convidat a la presentació de l’app “Barcelona Healthy” al Twentytú Hi-Tech Hostel Dins de la iniciativa del Twentytú Hi-Tech Hostel de recolzar totes aquelles accions que esdevinguin d’interès, vinculades amb la innovació, la sostenibilitat i un model de ciutat responsable, aquest et convida a la presentació del projecte Barcelona Healthy, que tindrà lloc aquest dijous 28 de maig a les 18 hores, a la terrassa del Twentytú Hi-Tech Hostel (c.... Read More\nFiled under ESTÀ PASSANT · Tagged with app, healthy barcelona, hi-tech hostel, presentación, proyecto, tecnología, twentytú\nRhythm & Blues amb Izah a L’Auditori\nLa cantant catalana Izah tanca la temporada d’Afters de L’Auditori amb les seves lletres i el seu cant melòdic La nova promesa del Rythm and Blues en castellà participarà en el proper After de L’Auditori de Barcelona: Izah pren l’escenari aquest dissabte 30 de maig. Els Afters són propostes de músiques modernes inspirades en la programació de la temporada de l’OBC. Per tancar la primera sèrie d’Afters, L’Auditori ha volgut escollir acuradament el programa... Read More\nFiled under BREUS · Tagged with concert, concierto, izah, l'auditori, l'auditori de barcelona, musica en directe, música en directo, r&b\nLa mítica banda anglosaxona conquereix l’escenari de Razzmatazz en una nit de rock’n’roll El pròxim dijous 28 de maig la Sala Razzmatazz s’encendrà amb el ritme de Wishbone Ash. La llegendària banda britànica formada els anys 70, destacada per la seva important influència en la història del rock, pretén fer tremolar la sala. Wishbone Ash torna a Espanya amb motiu de la gira de presentació del seu nou disc “Blue Horizon”. Es tracta exactament del 24è àlbum... Read More\nFiled under BREUS · Tagged with musica en directe, música en directo, Razzmatazz, razzmatazz clubs, rock, wishbone ash\nHub Lunch amb Alicia Linares Roger “Marca Personal”\nLa Marca Personal és moltes vegades la nostra millor arma, i amb aquest Hub Lunch podràs aprendre a desenvolupar-la El proper dimarts 2 de juny podràs gaudir d’un nou Hub Lunch a Valkiria Hub Space. En aquesta ocasió, s’aprofundirà en la idea de la Marca Personal amb l’especialista en el tema Alicia Linares Roger. Tots identifiquem de manera ràpida aquell conjunt d’experiències, assoliments i atributs que defineixen el nostre propi ser i el nostre saber fer i... Read More\nFiled under BREUS · Tagged with alicia linares roger, charla, hub lunch, marca personal, Valkiria Hub Space, xerrada\nPosted by Poblenou Urban District on maig 26, 2015 · Leave a Comment\nXerrada de presentació del llibre “Els Vestits populars a Catalunya” al Museu del Disseny El Museu del Disseny de Barcelona serà la seu de la taula de presentació del llibre “Els Vestits populars a Catalunya”, ple d’imatges i anècdotes sobre la indumentària catalana dels nostres avantpassats més recents. Edita Editorial Brau. Aquest volum mostra la diversitat dels vestits a Catalunya que no segueixen les modes internacionals, des de finals del segle XVIII a... Read More\nFiled under ESTÀ PASSANT · Tagged with els vestits populars a catalunya, Museu del Disseny, presentació, presentació llibre\nIAAC Spring Lecture Series 2015 Aquesta primavera pots tornar a gaudir del cicle de sessions-conferència que ofereix l’IAAC de manera gratuïta al gran públic en el seu propi auditori. Aprofita l’oportunitat per aprofundir en el camp de l’arquitectura de la mà de destacats ponents d’arreu del món. Dijous 09 d’abril GIOVANNA CARNEVALI FUNDACIÓ MIES VAN DER ROHE: MADE IN EUROPE Giovanna Carnevali (1974) és directora de la Fundació Mies van der Rohe... Read More\nFiled under BREUS · Tagged with charlas, IAAC, spring lecture series, xerradas\nEl Poblenou Urban District publica el MAP #8\nPosted by Poblenou Urban District on maig 25, 2015 · Leave a Comment\nPoblenou Urban District s’enorgulleix en presentar la vuitena edició del seu mapa Poblenou Urban District presenta l’edició més recent del seu mapa – una guia a les propostes i espais més creatius del barri Poblenou. El MAP #8 es publica en el seu format més gran fins ara per fer espai a nous socis i a propostes creatives com Farmer’s Market, Poblenou Crea i Monkey Town. També s’anuncien iniciatives de l’associació com #ExpoForum, Urban Club i Open Cinema. L’octava... Read More\nFiled under ESTÀ PASSANT · Tagged with el hedonista, guía, La Plataforma, Mapa, Poblenou, Poblenou Urban District, sacris, vicen ruiz, vicente ruiz\nSessió DJ: Bêtes de Nuit Pro Nepal a Balius Bar\nPosted by Poblenou Urban District on maig 22, 2015 · Leave a Comment\nBêtes de Nuit Pro Nepal Desprès d’un llarg parèntesi, tornen a l’escena de Barcelona amb la seva selecció de música sofisticada i Yeyé. Un autèntic festival d’elegancia. La cita serà el diumenge 24 de maig a les 19.30ha Balius Bar (c / Pujades 126). Taquilla inversa: En acabar l’actuació, com a espectador podras decidir quant pagar. La xifra que surti serà doblada per Balius i es donarà integrament a l’associació pro reconstrucció... Read More\nFiled under BREUS · Tagged with Balius Bar, beneficiencia, bêtes de nuit, dj sessions, nepal\nL’escenari del Casino L’Aliança del Poblenou serà la seu d’un concert únic a mans del Cor del Gran Teatre del Liceu La millor música clàssica aterra a l’escenari del Casino L’Aliança de la mà del Liceu. En un concert únic, el Gran Teatre del Liceu de Barcelona pren el barri de Poblenou amb un espectacle desenvolupat en el marc del projecte social “Tots som Liceu”. El proper dilluns 25 de maig, Conxita Garcia, acompanyada de la pianista Vanessa García,... Read More\nFiled under BREUS · Tagged with casino l'aliança del poblenou, concert, concierto, cor, coro, el liceu al poblenou, gran teatre del liceu, musica en directe, música en directo, tots som liceu\nLa directora del Museu del Disseny ofereix una conferència exclusiva en el marc de la macroexposició col·lectiva “El paper de l’Art” Vint galeries de Barcelona col·laboren en la macroexposició col·lectiva El paper de l’Art, que se centra en el paper. La segona edició se celebra aquest maig de 2015, diverses exposicions que no només tenen un comú denominador en el paper, sinó que també reivindiquen la importància dels professionals i institucions en el món... Read More\nFiled under ESTÀ PASSANT · Tagged with conferencia, el papel del arte, el paper de l'art, Museu del Disseny, museu del disseny de barcelona\nOBESES 3D A L’AUDITORI\nPosted by Poblenou Urban District on maig 20, 2015 · Leave a Comment\nL’Auditori serà l’escenari de l’exclusiu concert d’Obeses amb la Banda Municipal de Barcelona El proper dijous 21 de maig una celebració de la música com mai abans havies vist. El popular grup català Obeses compartirà l’escenari de L’Auditori amb la Banda Municipal de Barcelona. Després de l’aparició del seu primer disc el 2011, Obeses s’ha convertit en un dels grups de referència de la música pop del nostre país. En aquest concert ens proposen un nou... Read More\nFiled under BREUS · Tagged with concerte, l'auditori de barcelona, musica en directe, música en directo, obeses 3d\nPalo Alto Market, edició extra els dies 23 i 24 de maig\nPalo Alto Market, edició extra els dies 23 i 24 de maig La segona edició del mes de maig arriba a Palo Alto Market. Els dies 23 i 24 de maig el recinte de Poblenou torna a obrir les seves portes de les 11 h a les 21 h amb moltes novetats en la programació. El mes de juny Palo Alto Market tindrà lloc els dies 27 i 28, últim cap de setmana de mes. Els nostres associatsKing Kong Design, Mediodesign, i Nomad Coffee participen. GASTRONOMIA Palo Alto Market enriqueix la seva... Read More\nFiled under ESTÀ PASSANT · Tagged with Diseño, Disseny, market, mercado, mercat, palo alto market


Acabats de superficie - Níquel químic a escala industrial\nElhco – Empresa de recobriments galvànics » Sobre Elhco\nLHCO té l’experiència i els coneixements tècnics per a realitzar una gran varietat d’acabats superficials amb els estàndards de qualitat més alts. Recobriments com ara el níquel químic, el níquel químic-tefló, el zinc-níquel, el níquel electrolític, l’or-cobalt, l’estany, la plata, el coure, l’anoditzat i les conversions químiques de l’alumini o el passivat d’acers inoxidables.\nHem estat pioners en l’aplicació de níquel químic a escala industrial, apostant des dels nostres inicis pel sector aeronàutic, així com també altres sectors industrials com: l’electrònica, l’automoció, l’alimentació, els motlles, l’hidràulic-pneumàtic, etc.\nPosem tota la nostra atenció en el detall, ja que estem acostumats als treballs de precisió i ens adaptem perfectament a qualsevol especificació. Fem del nostre negoci el fet d’entendre les necessitats del client, el què necessita i el perquè ho necessita. Amb la finalitat de trobar la millor solució pels nostres clients, oferim consultes i consells per a un ampli ventall de recobriments i processos.\nTanmateix, ELHCO és una empresa que neix i creix amb el compromís de desenvolupar la seva activitat dins dels més grans estàndards de qualitat i de medi ambient. A part de les diverses certificacions de qualitat, Elhco també disposa d’un premi com a empresa model per la preservació del medi ambient atorgat per la Generalitat de Catalunya.\nL’interès d’ELHCO no és només el d’oferir els millor serveis, sinó també el d’estar sempre al dia amb els últims avanços en matèria de recobriments i de tecnologia. És per això que manté un estret vincle de col·laboració amb diferents entitats de recerca com són:\nL’Institut de Recerca en Energia de Catalunya (IREC)\nLa Universitat Politècnica de Barcelona (UPC)\na nostra capacitat d’assolir reptes, d’aconseguir arribar als límits tècnics i d’aplicar nous mètodes ens han portat a col·laborar amb diferents projectes de recerca, com la “Investigació d’un nou braç robòtic poliarticulat amb moviment controlat mitjançant la variació del radi de curvatura”, o el projecte “ATON: Recerca i desenvolupament de noves tecnologies de generació d’energia basades en cel·les fotovoltaiques de capa fina”.\na nostra història:\nFundació de l’empresa Electroless Hard Coat S.A. (ELHCO) amb una superfície de planta de 3000 m2.\nAmpliació de la nova línia automàtica de níquel químic i de conversió química de l’alumini.\nConstrucció de la instal·lació per dur a terme recobriments d’or i de níquel sulfamat per la industria electrònica.\nInauguració de la nova instal·lació depuradora amb la que s’aconsegueix assolir el nivell d’abocament zero mitjançant l’evaporació i el concentrat dels residus al buit.\nPremi de la Generalitat de Catalunya en reconeixement d’una acció singular a favor del medi ambient.\nConcessió del Premi UNIPEDE (Unió Internacional de Productors i Distribuïdors d’Energia Elèctrica) en reconeixement a l’eficàcia energètica en els processos de producció.\nAdquisició d’una nova línia automàtica de níquel químic.\nAssoliment de les Certificacions ISO 9002 i ISO 9001.\nInstal·lació i ampliació de les línies automàtiques dels recobriments amb coure i plata.\nAssoliment de la Certificació aeronàutica d’EADS-CASA pel procés de níquel-químic segons la normativa I+D-P-047.\nAdquisició de la Certificació aeronàutica EN 9100.\nCertificació per part de l’empresa C.E.S.A (Compañía Espanyola de Sistemas Aeronáuticos) pel procés de Conversió Química de l’Alumini del tipus II, segons la normativa I+D-P-202.\nCertificació per part de l’empresa C.E.S.A (Compañía Espanyola de Sistemas Aeronáuticos) pel procés de Passivat d’Acers inoxidables del tipus I i del tipus II,segons la normativa I+D-P-038.\nCertificació per part de l’empresa C.E.S.A (Compañía Espanyola de Sistemas Aeronáuticos) pel procés de Conversió Química de l’Alumini del tipus I, segons la normativa I+D-P-202.\nAprovació com a proveïdor per part de l’empresa I.T.P. per tots els recobriments químics i electroquímics.\nCertificació per part de l’empresa AIRBUS pel procés de zinc-níquel segons la normativa AIPS 02-04-006.\nCertificació per part de l’empresa AIRBUS pel procés de Passivat d’acers inoxidables segons la normativa AIPS 02-05-005.\nAmpliació de les dimensions de l’empresa amb l’adquisició d’una superfície de 1000 m2 adjacents a la nau.\nCertificació per part d’AIRBUS pel procés de níquel químic segons la normativa AIPS 02-04-008.\nCertificació per part d’AIRBUS pel procés de níquel químic-tefló segons la normativa AIPS 02-04-011.


No ho havia vist i ahir vaig poder gaudir de valent a l’Auditori de Cardedeu amb aquest espectacle de la Cia. Pepa Plana i que dirigeix Joan Arqué. Prenent com a base l’entrada clàssica de la pallassa Augusta (pallussa) i la Blanca (Llesta) però en aquest cas sense caigudes ni bufetades sinó amb un humor intel.ligentíssim i extremadament divertit que Pepa Plana i Nöel Olivé ens regalen en un seguit de gags carregats de reivindicacions de la dona en un ofici on l’home sempre ha portat la veu cantant i reclamant l’espai que a elles els pertany. És també un homenatge a aquestes àvies i mares que mai van poder exterioritzar aquesta pallassa que portaven dins. No falten tampoc els insults que pateixen les dones així com frases despectives i masclistes evidentment, verbalitzades per famosos pallassos. En resum un espectacle rodó, reivindicatiu, tendre, reflexiu, que busca la complicitat del pùblic i molt però molt divertit amb una escenografia molt apropiada de Xavier Erra i unes interpretacions immenses tant de Pepa Plana com de Nöel Olivé de la qual no coneixia aquesta faceta de pallassa. Llarguíssims aplaudiments amb el públic en peu per a un espectacle imprescindible.